**Záujemcom**

Váš list/zo dňa Naše číslo Vybavuje/Linka Miesto, dátum

*3/2021 - KCN/JPI pintova@msunitra.sk Nitra, 11.10.2021*

*VO90596465* +421911707037

**Vec: Výzva na predloženie cenovej ponuky - prieskum trhu.**

Verejný obstarávateľ: Mesto Nitra Vás vyzýva na predloženie cenovej ponuky:

**PRIESKUM PHZ**: prieskumu trhu uskutočňovaný pre účely stanovenia predpokladanej hodnoty zákazky podľa § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“),

1. **Identifikácia verejného obstarávateľa:**

Názov: **Mesto Nitra**

**Kreatívne centrum Nitra**

Sídlo: Štefánikova trieda 60, 950 06 Nitra

V zastúpení: Marek Hattas, primátor

IČO: 00308307

DIČ: 2021102853

IČ DPH: SK2021102853

URL: [www.nitra.sk](http://www.nitra.sk)

Kontakt pre komunikáciu so záujemcami/uchádzačmi:

Kontaktná osoba: Janka Pintová

e-mail: [pintova@msunitra.sk](mailto:pintova@msunitra.sk)

Mobil: +421911707037

1. **Názov predmetu zákazky:**

***Vizuálna identita pre Kreatívne centrum Nitra***

1. **Spoločný slovník verejného obstarávania:**

Číselný kód pre hlavný predmet a doplňujúce predmety zo Spoločného slovníka obstarávania (CPV/SSO):

Hlavný predmet – **Grafické práce**

Hlavný slovník:

**79822500-7 Grafické práce**

1. **Rozdelenie predmetu zákazky:**

Predmet zákazky **nie je** rozdelený na časti. Uchádzač musí predložiť ponuku na celý predmet zákazky.

1. **Variantné riešenie**

V rámci vyhláseného verejného obstarávania nie je možné predložiť variantné riešenie vo vzťahu k požadovanému riešeniu.

1. **Miesto dodania predmetu zákazky:**

Mesto Nitra, Kreatívne centrum Nitra

1. **Lehoty dodania:**

Úspešný uchádzač bude vyzvaný na začatie plnenia predmetu zmluvy najneskôr do 2 dní od doručenia objednávky. Služba bude poskytovaná na základe potrieb verejného obstarávateľa do 20. decembra 2021, pričom finančný objem vystavených objednávok neprekročí kumulatívne finančný limit pre použitie postupu zadávania zákazky s nízkou hodnotou podľa § 117 ZVO bez DPH.

1. **Stručný opis predmetu zákazky, množstvo a rozsah**
   1. Podrobný rozsah predmet zákazky je uvedený v dokumente: Opis predmetu zákazky, ktorý tvorí prílohu č. 1 tejto výzvy.
   2. Predmet zákazky bude financovaný z prostriedkov Európskej únie.
   3. Okrem dodania služby do miesta dodania podľa bodu 6. tejto Výzvy je dodávateľ povinný zabezpečiť dodanie minimálne 1 nosiča (DVD, CD, USB) s digitálnou verziou predmetu zákazky a jednej tlačenej verzie.. Dodávateľ zabezpečí aj vypracovanie a podpísanie odovzdávacieho protokolu.
   4. Dodávateľ sa zaväzuje oznamovať konkrétny termín dodania predmetu zákazky v rámci lehoty podľa bodu 7. kupujúcemu najmenej sedem (7) dni vopred, a to e-mailom na kontakt: [pintova@msunitra.sk](mailto:pintova@msunitra.sk)
   5. Kúpna cena ponúknutá uchádzačom a uvedená vo vyplnenej Prílohe č. 2 tejto Výzvy: Celková cena predmetu zákazky, bude cenou za kompletný predmet zákazky bez právnych a faktických vád. V uvedenej kúpnej cene predmetu zákazky musí byť zahrnuté: cena služby, dopravné náklady, oboznámenie zamestnancov s pravidlami vyžívania predmetu zákazky, a všetky ostatné finančné náklady spojené s dodaním služby kupujúcemu.
   6. Kúpna cena je splatná do tridsiatich (30) kalendárnych dní odo dňa doručenia faktúry kupujúcemu. Faktúra musí obsahovať náležitosti podľa platných právnych predpisov.
2. **Obhliadka miesta plnenia:**

9.1 Obhliadka miesta dodania/**poskytovania**/realizácie predmetu zákazky nie je potrebná.

1. **Forma cenovej ponuky (PRIESKUM PHZ) a lehoty:**
   1. Prosíme predložiť cenovú ponuku vyplnením Prílohy č. 2 tejto výzvy v prípade listinného [[1]](#footnote-1)predloženia ponuky.
   2. Navrhovanú cenu predmetu zákazky v Prílohe č. 2: Cena predmetu zákazky, tejto Výzvy je potrebné spracovať na základe požadovaného rozsahu a musí zahŕňať všetky náklady spojené s predmetom zákazky v požadovanej kvalite, za plnenia stanovených podmienok a požiadaviek podľa tejto výzvy.
   3. Dokumenty v ponuke, pre ktoré je to vyžadované, musia byť podpísané:
2. uchádzačom, t. j. osobou/osobami oprávnenými konať v mene uchádzača, v súlade s dokladom o oprávnení podnikať,

alebo

1. zástupcom uchádzača, oprávneným konať v mene uchádzača; v tom prípade bude súčasťou ponuky adekvátne písomné plnomocenstvo pre zástupcu uchádzača podpísané uchádzačom podľa písm. a) tohto bodu.
   1. Prosíme predložiť ponuku v elektronickej forme prostredníctvom systému: <https://josephine.proebiz.com/sk/tender/14617/summary> , alebo listinne mailom na adresu uvedenú v článku 10.7
   2. Cenové ponuky zostávajú platné do: 31.12.2021.
   3. Lehota na predloženie cenovej ponuky: **18.10.2021, 23.59 hod.**.
   4. Adresa pre doručenie cenovej ponuky e-mailom: [pintova@msunitra.sk](mailto:pintova@msunitra.sk)
   5. Ponuky doručené po lehote na predkladanie ponúk na určenie PHZ nebudú posudzované.
2. **Výsledok prieskumu trhu:**

Výsledkom prieskumu trhu bude **určenie predpokladanej hodnoty zákazky**.

Ak sa na základe výsledku vyhodnotenia cenových ponúk doručených na základe tejto výzvy a určených na stanovenie predpokladanej hodnoty zákazky preukáže, že predpokladaná hodnota zákazky bude nižšia ako finančný limit uvedený v § 5 ods. 3 písm. a) ZVO, bude verejný obstarávateľ pokračovať zadávaním zákazky s nízkou hodnotou podľa § 117 ZVO.

Za poskytnutú cenovú ponuku Vám vopred ďakujeme.

S pozdravom

Ing. Janka Pintová

referent verejného obstarávania

Prílohy výzvy:

* Príloha č. 1: Opis predmetu zákazky
* Príloha č. 2: Cena predmetu zákazky

1. Ponuka predložená mailom [↑](#footnote-ref-1)